钦定古今图书集成/明伦汇编/氏族典/第331卷 > 刘伉
## 钦定古今图书集成/明伦汇编/氏族典/第331卷 > 刘伉

按《后汉书千乘贞王伉传》：“伉，建初四年封。立十五年
薨，子宠嗣，一名伏胡。永元七年，改国名乐安。薨，子鸿
嗣，改封勃海王。薨，无子，太后立桓帝弟蠡吾侯悝为
勃海王，奉鸿祀。悝谋为不道，贬为廮陶王。后复为勃
海王。初，迎立灵帝，道路流言，悝恨不得立，欲钞征书。
而中常侍郑飒、中黄门董腾，并任侠，通剽轻，数与悝”
交通，王甫伺察，以为有奸，密告司隶校尉段颎。熹平
元年，遂收飒送北寺狱，使尚书令廉忠诬奏“飒等谋
迎立悝，大逆不道。”遂遣大鸿胪持节与宗正、廷尉之
勃海，迫责悝。悝自杀，国除。